Gemitus Britannorum
Gemitus Britannorum titulus est epistulae in qua (secundum opus Gildae De excidio Britonum) populus provinciae Britanniae exercitum Romanum poposcit ut contra Scotos, Pictos, Anglos Saxonesque eos protegeret. E textu epistulae Gildas sic nonnulla verba extrahit: Igitur rursum miserae mittentes epistolas reliquiae ad Agitium Romanae potestatis uirum, hoc modo loquentes: Agitio ter consuli gemitus Britannorum, et post pauca querentes repellunt barbari ad mare, repellit mare ad barbaros; inter haec duo genera funerum aut iugulamur aut mergimur! nec pro eis quicquam adiutorii habent. – Gildas, De excidio Britonum 20 Agitii (vel potius Aetii) tertius consulatus anno 446 fuisse satis constat. Sed fortasse auxilium petitum est apud Aegidium ducem Romanorum in Gallia.